The Brothers Bloom a oa bet gwerzhet un tamm evel ur western fentus pa oa deuet er-maez er sinema.  Neo ket se tamm ebet. Kontet e vez istor daou vreur, touellerien a-vicher. Unan anezho zo erru skuizh gant o vuhez met heuliañ a raio e vreur memestra.  Kudenn The Brothers Bloom a zo ez eo ur meskaj : kregiñ a ra gant ur vouezh-off torr-penn, a-benn ar fin ne bad ket pell, er penn-kentañ e ya an traoù buan spontus evel ma klaskfe ar sevener trevezal stil Baz Lurhmann un tamm, kollet vezer evel an tudennoù etre ar pezh zo gwir ha touellerezh met hep dedennañ awalch evit souezhañ. Hegaset on bet ivez gant ar santad ne oa netra fentus er gomedien hag ivez an doare James Bonddoare-mañ, doare-se. Nouzer ket pegoulz e tremen an istor (pellgomzioù hezoug a zo ganto), seblantout a ra bezañ re pe pas awalch, neus netra a glot mat, an tammoù a zo re brim met an hollad re hir, kant fin disheñvel a zo… Iskis kenañ evit ur film gant ur chasting dreist mod all! Ur sapre chwitadenn evidon hag a ra din aon pa soñjan e felle din spontus gwelet Brick, film kentañ ar sevener araok The Brothers Bloom… 